钦定古今图书集成/明伦汇编/氏族典/第324卷 > 《廖用贤尚友录》 > 承天秀
## 钦定古今图书集成/明伦汇编/氏族典/第324卷 > 《廖用贤尚友录》 > 承天秀

按《江阴县志》：“天秀，字锺之，正德丁卯举人。初知钱塘
县，当报满，民诣阙请留，历任九载。会织造内监毕有
逆谋，次日丑时举兵。天秀侦得实，即集兵城上，张灯
放炮，毕聚众鼓噪出，见拥卫严，遂解散。事闻，置毕于
理。天秀仅擢南阳同知，请老归。”